هذا بسم الله والحمد لله والصلاة والسلام على رسول الله صلى الله عليه وسلم وبعد. آآ النهاردة باذن الله تبارك وتعالى مع المجلس الساني من المجالس القرآنية. آآ المجلس ده هو تكملة للدرس اللي فات ايضا ما يتعلق بالثبات والانتكاس
زي الناس على الطريق ويازروني الانتكاس نبتعد عنها علشان ربنا سبحانه وتعالى يثبت اقدامنا على هذا الطريق. ونظرا لان المجلس بتاعنا مجلس متعلق القرآن فانا محتاج ان احنا نسمع قرآن. فنسمع الايات ومعلش. خلونا نتعلم مع بعض. ان الدرس كلنا بنشارك فيه
احنا نسمع الان الايات. وبعد ما هنسمع الايات انا اللي عايزه منك حاجتين. الحاجة الاولانية تركز قوي تركز جدا لان الايات دي الله عز وجل بيتحدث فيها عن اقوام انتكسوا. فيذكر لنا الاسباب هو مش ساب واحد عدة اسباب انا محتاج النهاردة ان احنا
مع هذه الاسباب وبعد كده ان شاء الله بعد ما تتدبر وتتأمل وتقف مع الايات وايه اسباب الانتكاس اللي ربنا ذكرها في الاية دي؟ نبدأ بقى نتكلم مع بعض شوية في في هذه الاسباب. نفس الكلام عند اخواتنا ربنا يا رب يحفظ الجميع. الكل فاتح المصحف بتاعه بيركز مرة واثنين
تلاتة احنا نسمع الايات مرة واتنين وبعد كده ان شاء الله باذن الله تبارك وتعالى نتدبر بقى براحتنا ان شاء الله. يلا يلا يا هندسة انا برضو فاتح المصحف معكم اه معلش حسين فين؟ حسين الشيخ حسين
تعالى جنبي هنا بسم الله الرحمن الرحيم ان الذين ذلك بأنهم قالوا للذين ما نزل الله سنضيعكم. سنطيعكم في بعض الامر والله فكيف اذا توفتهم الملائكة ذلك وكرهوا رضوانه فاحبط
جزاكم الله خير. آآ قصة في الايات. اي تدبر في الدنيا مش هتقدر تطلع المعاني من خلال الايات وانت بتقرأ مرة واحدة. علشان كده احنا بنتعلم مع بعض وفي مجلس القرآن هنقرأ مرة تانية الشيخ حسين هيقرأ معنا مرة تانية نفس الايات وانا بقول لك الايات بتتكلم عن ناس
شدد ناس تخلفت ناس انتكست. انتكست ليه؟ ده محور الايات الاساسي. هنقرأ للمرة التانية علشان نتعلم مع بعض لما نرجع بيوتنا ازاي نتدبر ايات القرآن؟ يلا يا شيخ حسين. اعوذ بالله من الشيطان الرجيم
ان الذين تبين لهم الهدى الشيطان سول ذلك بانهم قالوا للذين كرهوا ما انزل الله سنطيعكم في بعض امر. والله يعلم اسرارهم فكيف اذا توفتهم الملائكة يضربون وجوههم ذلك بانهم اتبعوا ما
اسخط الله وكرموا رضوانا. وكرهوا رضوانه فاحطط اعمى الذين في قلوبهم مرض الذي يخرج الله مرض صدق ربي صدق ربي مع بعض كده واحدة واحدة اسأل نفسي واسألكم. وانا هسمع الاجابة منكم وبعد كده انا دوري النهاردة ان انا اعلق بس على كلامكم. ما هي الاسباب
التي ادت الى انتكاس هؤلاء. قال الله عز وجل فيهم اولا ان الذين ارتدوا على ادبارهم من بعد ما تبين لهم الهدى. اذا الناس دي كانت على الهدى كانت على الطريق كانت قريبة من الله في وقت ما ولكن حدثت بعض الاسباب ادت الى انتكاسة هؤلاء. انا كنت حابب اسمع
المرة التالتة فالدكتور اسلام بقى يسمعنا المرة التالتة. حبيبنا. تلت مرات ها وبعد كده نتكلم بقى بازن الله حبيبي معلش المرة التالتة بقى احنا محتاجين نردد مع بعض. يعني انت بقى مع الشيخ اسلام كان مع الدكتور اسلام اقرأ معه. اقرأ معه في سرك. يلا
بسم الله الرحمن الرحيم ان الذين ارتدوا على ان الذين ارتدوا على ادبارهم من بعد ما تبين لهم الهدى الشيطان سول ذلك بانه قالوا للذين كرهوا ما والله يعلم اسراره
يضربون ذلك وكرهوا رضوانه ام حسب الذين في قلوبهم جزاكم الله خيرا. جزاك الله خيرا. جزاك الله خير دكتور سامي ياسين باشمهندس باسل جزاكم الله خير ربنا يكرمكم. ها بدأت الايات تتفتح لنا شوية يلا يا اخواننا ما هي الاسباب التي
الله عز وجل في هذه الايات ادت الى انتكاس هذا الحاج محمد ست اسباب الله اكبر اهو ده التركيز بقى اللهم بارك واحد ادي واحد اتبعه الشيطان كفاية واحدة عشان الباقي ها اتفضل يا حاج مالك. الله يفتح عليك. صاحب الزوء
او موالاة الجماعة غير الصالحة ان شاء الله في قول الله سبحانه وتعالى آآ ذلك آآ اه قالوا للذين كرهوا ما نزلوا سنطيعكم ها جميل ماشي ها عدم تمسك بالطاعة. عدم تمسك بالطاعة بالحق. ها ايه كمان؟ طول
الامل احسنت واملى لهم ايه كمان؟ ماشي ها؟ امراض القلوب جميل ايه كمان؟ اتبعوا ما اسخط الله ووقعوا في المعاصي. ادي سبع اسباب لسه واحد. كرهوا رضوان بعدوا عن الطاعة ها لسة في حاجة بقى كمان قال لن يخرج الله اطغانهم اعمال السر بتاعتهم. وقول الله تبارك
وتعالى والله يعلم ايه؟ ها؟ اعمال السر. ادي تسع اسباب ذكرها الله عز وجل في هذه الايات. علشان اقول لك قد ايه القرآن ممكن تكون الايات قليلة في الحجم او قليلة في الكم الا انها تحوي مناهج الحياة كلها تمشي عليها. وده اللي
اللي محتاجينه دايما في مجالس القرآن. مجالس القرآن دايما محتاجين نقرأ مرة واتنين وتلاتة واربعة. لان شف سبحان الله اقل من نصف صفحة في كتاب الله معجز توضح لنا ايه الاسباب اللي بتخلي قدم الانسان تنزلق والعياذ بالله في عن طريق الطاعة الى طريق المعصية. تعالوا مع بعض نبدأ اولا
اذا باول بالاسباب اللي ربنا سبحانه وتعالى ذكرها وهي قول الله سبحانه ان الذين ارتدوا على ادبارهم من بعد ما تبين لهم الهدى الشيطان ها سول لهم اول حاجة الشيطان سول لهم. يبقى اول سبب مع الخمس اسباب اللي احنا ذكرناهم في الدرس الماضي. اول سبب يذكره الله
سبحانه وتعالى فتنة من اعظم الفتن. فتنة الشيطان. ان الانسان منا يصدق عدوه اللدود عدوه المبين. الشيطان الشيطان سول لهم ربنا سبحانه وتعالى ذكر لنا في ايات كتير جدا ان الاصل في ضلال الانسان بعد هدايته
والشيطان والنبي صلى الله عليه وسلم ذكر لنا ذلك في حديث جامع رواه مسلم في صحيحه ان النبي صلى الله عليه وسلم قال قال والله عز وجل اني خلقت عبادي كلهم حنفاء. الله عز وجل لما خلق العباد كلهم خلقهم الله عز وجل حنفاء
قلوبهم مربوطة بالله. محبين لله سبحانه وتعالى. قلوبهم مفتورة على الارتباط بالله سبحانه وتعالى. قال صلى الله عليه وسلم فقال الله عز وجل حتى اتتهم الشياطين فاجتالتهم عن دينهم. يبقى كان السبب الاساسي في ابتعاد الناس عن الدين كان الشيطان
فالانسان منا لازم يفهم كويس جدا ان اعظم فتنة لازم يكون واخد باله منها. وده ان شاء الله اللي هنتكلم عليه في سلسلة ما بعد الحج ان شاء الله باذن الله تبارك وتعالى
زي ما الواحد عمل منهج للسنة كلها في دروس التربية ان انا اقف اصلا مع هذه الفتنة العظيمة فتنة الشيطان. كيف اتعامل معها ازاي اتعامل مع العدو؟ العدو قاعد عامل يعني مجالس للدراسات الاستراتيجية يعرف ضعف الانسان فين ومصادر قوته ايه؟ وكيف يتعامل مع هذا الانسان
وايه نقاط الضعف اللي عند الانسان ويخش له ازاي؟ هذا الشيطان صاحب الهمة العالية في اضلال الانسان. لكم ان تتخيلوا ان ما رأيك في حياتي؟ حد عنده همة من الانس والجن كالشيطان؟ عنده همة عالية انه يضلك انه يبعدك عن طريق الله سبحانه وتعالى
بل ممكن الشيطان صاحب النفس النفس العالي ممكن يقعد معك خمس ست سنين. علشان يوقعك في معصية بعد ست سنين وما عندوش اي مشكلة واضح واضح حاطط لنفسه هدف واضح انا هوقعه بعد فترة. هيوقعك ازاي؟ ده بقى حسب نقاط الضعف اللي موجودة عندك
سبحان الله! النبي يقول ان ان الشيطان اذا سمع الاذان ولى حتى يكون بالروحاء. مكان يبعد عن المدينة حوالي تلاتين كيلو علشان ما يسمعش الاذان. خلاص هو بعد بقى تلاتين كيلو يبعد بقى خلاص. لا. اول ما المؤذن يخلص اذان الشيطان يعمل ايه
ييجي تلاتين كيلو تانيين علشان يبدأ يوسوس لك بقى ويذكرك بما كنت قد يعني بما كان الانسان قد نساه. ويفضل يشتغل حتى اذا رفعت الاقامة ولا حتى كان بالروحاء. ادي تلاتين كيلو. حتى اذا انهى المؤذن اقامة عاد. تلاتين كيلو كمان. يبقى
كده الشيطان مشى كم كيلو؟ كم؟ مية وعشرين كيلو ولا يكل ولا يمل. ما بيهداش. حتى اذا دخلت في الصلاة جاء حتى يلبي عليكم قراءتك. ويلبس عليك عدد الركعات. ويصور لك انك بطنك فيها شيء علشان تقول ده فيه ريح خرج. ولا يزال هذا حال الشيطان
في رجل الى النبي فيقول يا رسول الله انه قد لبس الشيطان علي من قراءتي شيئا وانا في الصلاة. قال هذا الشيطان يقال له خنزب. ويجي النبي يقول اذا اتى احدكم الشيطان فلبس عليه صلاته فلم يدري كم صلى. ثلاثا صلى ام اربعة. ده جاي علشان يشتغلك في عدد الركعات
وبعد كده ييجي يقعد بقى يشغل بالك بص اللي مش عارف لايه وبص لايه. السيدة عائشة تسأل النبي عن الالتفات في الصلاة يقول لها يا عائشة هذا اختلاس الشيطان من صلاة العبد. يقعد يشغلك عن الطاعة. لا يراك الشيطان على باب من ابواب الخير الا وتلاقيه واقف علشان يصدك عن هذا الباب
انت جاي علشان الدرس النهاردة يقول لك المسجد حر. انت جاي علشان المسجد النهارده تحضر درس يقول لك الماتش بتاع مصر الساعة عشرة. ويفضل يبعدك عن العمل. ده الشيطان. اول سبيل من اسباب او اول سبب من اسباب الانتكاسة. النبي يقول لك ايه في الحديث؟ ان الشيطان قعد لابن ادم بجميع
اطرقي قعد له في طريق الاسلام. فقال له تسلم وتذر دينك ودين ابائك. فعصاه فاسلم. ثم قعد له في طريق الهجرة. قال تهاجر وتذر ارضك وسماءك فعصاه فهاجر. ثم قعد له في طريق الجهاد. قال تجاهد ثم تقتل
زوج المرأة زوجتك وييتم الاولاد فعصاه فجاهد. فقال صلى الله عليه وسلم فمن فعل هذا كان حقا على الله ان يدخله الجنة. اللي هيفضل في عبادة المراغمة مع الشيطان. عبادة المقاومة مع الشيطان. عبادة المجاهدة مع الشيطان. يقول لي اعمل كزا. اقول له طب ما نيش عامل
النبي يقول اللي يعمل كده فليس له عند الله عز وجل الا الجنة. الشيطان ده اللي عايز يستحل كل حاجة انت ربنا جعلها لك حلال عايز وانت بتاكل ياخد اكلك. وانت بتشرب ياخد شربك. حتى وانت مع اهلك عايز يستمتع باهلك. لو ان احدكم اذا اتى اهله
بسم الله اللهم جنبنا الشيطان وجنب الشيطان ما رزقتنا. هنا بيوضح لنا النبي صلى الله عليه وسلم ان الشيطان حتى لو ما قلتش بسم الله هو اللي بيستمتع باهلك. الشيطان ده اللي بص قال الله عز وجل في شأن الشيطان ثم لاتينه من بين ايديهم ومن
وعن ايمانهم وعن شمائلهم يعنيه من بين ايديهم. ما هو يعني ايه من قدامك؟ من بين ايديهم اي من جهة تأتي الدنيا عفوا من بين ايديهم اي من جهة الاخرة. احنا قدامنا الاخرة. فانسيهم الاخرة ومن خلفهم عن الدنيا فاشغلهم بها
وعن ايمانهم عن الطاعة حتى اصدهم عنها. وعن شمائلهم عن المعصية حتى ازينها لهم. شفت الحصار ده ضارب عليك حصان. مش عايز يسيبك ابدا. بل النبي صلى الله عليه وسلم وضح لنا ان هو هدفه الاساسي انك تبعد عن الطريق
فالنبي يقول لك قد ايه هو عدو لك ما من مولود يولد الا ويستهل صارخا. ليه يا اخوانا تخيل اول ما المولود بيتولد ييجي الشيطان يقوم ضارب به رجله في جنب المولود. الا ويستهل صارخا من نزغ الشيطان في جنبه. بيدي له
في الجنب. الطفل الصغير ده هو اه هو من البداية بيقول انت نزلت للدنيا بداية العداوة من دلوقت. ولا يزال هذا اللدود هذا العدو اللدود معاديا لك لحد اخر لحظة في حياتك. اكتر لحظتين فيهم ضعف للانسان لحظة الولادة ولحظة الوفاة. ييجي عند الوفاة قال النبي
اللهم اني اعوذ بك من ان يتخبطني الشيطان عند الموت. لك ان تتخيل عدوته ومع ذلك بعض الناس خدوه اولياء. صاحبه الشيطان يا بنتي البسي ضيق شوية. حطي حزام في قلب العباية بتاعتك علشان مش عارف ايه فجسمها يبان
سمعت كلامه. يا بنتي انت لازم تحطي مش عارف ايه على عينك وايه في شعرك ولازم خصلة تبقى باينة كده. سمعت كلامه يا بنتي انت لازم بقى يكون لك علاقات وتكوني بنت متفتحة متحررة وسمعت كلامه. وانت النهاردة وانت النهاردة ازاي والدك يكلمك بالطريقة دي
ساعة واشخط وانتم. وانت سمعت كلامي. فربنا عز وجل بيعاتب هؤلاء فيقول يعني يعني من عجيب الايات افتتخذونه وذريته اولياء من وهم لكم عدون. يعني ازاي؟ ازاي اصلا؟ فالله عز وجل
يقول الشيطان اول سبب من اسباب الانتكاسات اهو. الشيطان واحد سول لهم ما معنى سول لهم؟ سول هنا بمعنى تزينت سول لهم اي زين لهم زين لهم ايه؟ اوعى تظن في يوم من الايام يا ابني ان المعصية حلوة
تاني سبب من اسباب الانتكاسات ان الانسان منا بيظن ان المعصية حلوة. واحد منا يبعت رسالة لبنت مثلا او حاجة ان هو يعمل معها علاقة كويسة والحياة تبقى جميلة. ومرة واحدة هي القصة قضية ان الستار اترفع. هو كان الشيطان عمال
زي اللي هو بيبعت للبنت الاستايلست دي آآ يبعت لها ويكلمها بيقول له ده هتكلمها ومش عارف ايه. طب الستارة اترفعت خسرت نفسك. وخسرت مستقبلك واتفضحت قدام الناس. والنهارده بتبكي دم! ده كله ليه
علشان الشيطان سول لهم. الشيطان زين لهم. وانا قلت لكم دايما يا اخواننا ان الشيطان عامل لنا مصيدة كما قال النبي صلى الله عليه وسلم اللهم اني اعوذ بك من الشيطان وايه ها وشركه الشرك اللي هو الفخ
مصيبة ان لما يخش في بيتي فار بجيب المصيدة واحط له جواها لحمة واحط له فراخ واحط له جبنة رومي واحط له مش عارف ايه فعلى طول الفار لقلة عقله لانه ما عندوش عقل. يبص قدام المصيدة فيلاقي بقى اكل بقى ما لذ وطاب. يا ابني ده ما مش اكل ولا حاجة
يا ابني ده انت بمجرد ما هتخش هتموت ويجي الشيطان ويجي الفار كده بعد ما الشيطان وسوس له اللي جوة المصيدة دخل السيدة المصنودة قفلت عليه. كانت النتيجة خدناه وموتناه. هذا ما يفعله الشيطان مع ابن ادم. تاني سبب من الاسباب زي
كان له من معصية. المعصية يا ابني عمرها ما كانت حلوة. ولا عمر ابدا كان لها لذة في العاقبة. خد بالك من الكلام. ليس لها لذة في العقبة كده ممكن لذتها وقتية انما العاقبة دايما فشل. العاقبة دايما فضيحة. العاقبة دايما خسارة. يعني اسأل الله سبحانه وتعالى ان يستر علينا
على المسلمين واسأله سبحانه وتعالى ان يسترنا بخفي ما اطلع عليه من من اعمالنا ومن ذنوبنا. احنا النهاردة قدام مشكلة كبيرة وطبعا ولكل متابع الشباب اللي متابع الكل متابع. ان انسان في يوم من الايام في وقت سر حب يعمل معصية معينة. ازاي الستارة اترفعت عنه
ولما الستارة اترفعت عنه مستقبله راح. في مصر وبرة مصر. والفضيحة بقت كبيرة. تخيل الان بعد ما كان بيأمل انه يحقق انجاز كبير جدا للايام دي. بيبكي الان بكاء من دم. لان كل حاجة راحت. كل حاجة راحت. ده دايما يا اخوانا
حال المعصية. لا يمكن بحال من الاحوال انسان منا يعمل معصية. وتكون العاقبة انه يكون كويس. لا والله. بل انا نظرت في هذه في الحياة فوجدت ان اعظم اسباب الهم والغم والضيق والشدة. اعظم اسباب نزول العقوبات على العبد ما كانت الا بسبب
ذنوب العبد المضيق. لما يجي لك شاب يقول لك انا ياما مشيت مع بنت. وبعدت خلاص. اتقدمت لبنت ما تابش. ما تابش اتقدمت لبنت مؤدبة ومحترمة وحبتها وكانت بالنسبة لي كل حاجة كتبت كتابي عليها وبعد ما كتبت كتابي واحد يبعت لي ايميل صورها كل
وهي معه زمان قبل ما هي برضه تبقى كويسة. يعني يعني يا اخوانا بيقول لي انا باتقطع الف مرة. دي دلوقتي زوجتي. وعرفت ان هي كانت عشها مع غيري. زمان كان ممكن يكون الانسان عنده فرحة شوية ان له واحدة بيحبها او العكس. هي لها واحد بتحبه. وحياتهم جميلة زي ما هم
انما العاقبة الفضيحة بتبقى صعبة. انما العاقبة تبقى المسألة كبيرة. الشاب اللي تلاقيه في يوم من الايام والعياذ بالله رايح يعمل ومعصية كبيرة. وبعد كده يموت عليها الالم بيبقى شديد. الالم بيبقى شديد. الانسان منا اللي يبقى عامل معصية بالليل
لحاجة كبيرة بالنهار ويتمنى كده ان ربنا يعني يوفقه في المقابلة او في الشغل او في الوزيفة اللي بيتقدم لها ويروح يجد قلة التوفيق ما فيش توفيق. وخسر واترفض. الشاب اللي كان مناف في يوم من الايام يعمل حاجة كويسة
وللاسف احال الله او احال الله عز وجل بينه وبينها ما كان ما عندوش توفيق اصلا. الشاب اللي عايش النهاردة في الدنيا ممزق مشتت حاسس ان كل حاجة بيخسرها يوم ورا التاني. والسبب معصية. اهو الشيطان
بيعمل معنا لعبة كالتالي. بيجيب لنا سم قاتل. بيجيب لنا سم قاتل. ويغلفه في ورقة حلو ويقول لنا خدوا كلوا. السم القاتل ده اللي بيفسد علينا دنيتنا. سمي القاتل ده
اللي بيفسد علينا علاقتنا مع ربنا. سمي القاتل ده اللي بيفسد علينا اخرتنا. ده اللي الشيطان بيعمله معنا. بيزين لنا دايما الحاجة سبحان الله! النبي قال لنا ان هلاك الامة دي هيكون في اليوم اللي تتبع فيه الامة
الشيطان في مسألة التزيين انه يزين لها الكلام. يزين لها الفعل الحرام. زي ما زي اللي ادم عليه الصلاة والسلام. لما قال قال له يا ادم هل ادلك على شجرة؟ الايه؟ ما قالهوش الشجرة اللي هتعصي بها ربنا. هل ادلك على شجرة الخلد وملكي لا يبلى؟ شفت ازاي بيجمل له
يا ادم انت لو اكلت من الشجرة دي دي شجرة الخلد. وتنال بسببها الملك الذي لا يبلى. شفت ازاي زين معصية زي ما سيدنا الاصحاب السبت انتم بقى تجيبوا سمك كتير ويبقى عندكم اموال وتشتروا عربيات وتشتروا وينفع
تتصدقوا كمان والله بيعمل كده. والفلوس اللي تيجي لكم دي تتصدق بها وتعمل اعمال خير كتير. وكانت النتيجة مسخوا قردة وخنازير وزي ما قال لاصحاب الجنة. مسخوا قرب عفوا. وزي ما قال لاصحاب الجنة. قال لامك انتم اولى بالمال ده؟ فقوه على اولادكم
الاموال اللي تنفق على الاولاد. كانت النتيجة اتحرقت الجنة. وزي ما قال لقوم لوط والقوم شعيب والقوم هود والقوم صالح زي ما قال لي كل هؤلاء وضحك عليهم. والنبي يقول لنا خدوا بالكم انه هيجي لكم برضو. هيجي لكم برضو. ويقول لك
على فكرة بص البنت دهي اه اه هي اي نعم مش محجبة ومش لابسة ايشارب تلبس ضيق بس بتصلي. وبتقيم الليل. وعلى فكرة صامت الست ايام قبلك. وخلصتهم قبلك او صحيح ده البنت دي جميلة جدا. ده البنت دي حسونة جدا. زي بالزبط كده لما بيوقفك في يوم من الايام ويخليك تختلط ببنت معك
في العمل مش في الشغل مش في الشغل لا في الامر الزائد. سبحان الله! هي دي المشكلة. ويقول لك دلوقتي الوقت متأخر وانتم مخلصين الوقت متأخر. والبنت هتنزل لوحدها. بدل ما تركب تاكس وبتاع التاكسي احنا مش عارفين ظروفه ايه وانتم عارفين دلوقتي هم بيبقوا عاملين ايه
خد بالك انت بقى من باب اولى تاخدها توصلها. والله والنبي صلى الله عليه وسلم يقول والله في عون العبد ما كان العبد في حول اخيه. صح؟ تيجي من هنا النبي يقول لنا ان التاني سبب من الاسباب
هي المعصية. من اكتر الاسباب اللي بتوصل في كتير من الاوقات لانتكاسة الانسان ذنب قديم. ذنب قديم وقع فيه. هو اللي بيجيب انتكاس وده اللي ربنا ذكره لنا في سورة ال عمران. قال ربنا تبارك وتعالى في شأن الذين تولوا يوم غزوة احد. ان الذين
تولوا منكم يوم التقى الجمعان. التولي ده كان سببه ايه؟ انما استزلهم الشيطان ببعض ما ايه؟ الانتكاسة اللي في وقت احد السريعة دي كان سببها ذنب قديم. كان سببها ذنب قديم. علشان كده اللي عايز دايما يحمي نفسه من الانتكاس بص
دايما يا ابني عينك دايما على ذنبك تتوب منه وترجع الى الله عز وجل منه. ومن اعظم الكلمات اللي ربنا سبحانه وتعالى يحب يسمعها منك يا رب انا اخطأت واعترف بخطئي فاغفر لي. احب كلمة ربنا سبحانه وتعالى يحبها بعد كلمة التوحيد. انك تعترف
بذنبك فاذا اعترفت محا الله عنك كل مكان. ان الشيطان حريص دايما انه يزين لك المعصية. خد بالك يا اوعوا في يوم من الايام تظن ان الموسيقى ممكن تكون سبب ان الروح تهدأ وتسعد. لا والله الروح هتزداد الما وشدة
وبقول لكل اتنين مخطوبين اوعوا تظنوا في يوم من الايام لما الايد لمست الايد ان انت كده هتبقى فرحان. لا والله انت ارتكبت ذنب من اكبر الذنوب عند الله سبحانه وتعالى ابعد عن ده. اوعى تظن في يوم من الايام يا ابني ان حفلة الفرح اللي الاولاد والبنات فيها مع بعض بيرقصوا مع بعض وعرايا مع بعض والكلام
ان ده شيء يفرح. لا والله يا بني الحاجات دي ما بتفرحش. وما فيش حاجة فيها معصية لله ممكن في يوم من الايام تفرح. وعايز اقول اللي بدأ خد رشوة بمسمى ان دي هدية او ان دي اكرامية او ان ده حق مكتسب. عمر الرشوة والله ما كانت ابدا سبب لسعادة الانسان. بل انا
هو في اتنين كانوا قريبين جدا من الناس اللي انا اعرفها. واحد منهم بسبب الرشاوي والعياذ بالله امراض بتاكل في جسمه. والتاني بسبب الرشاوي اتفضح قدام الناس كلها. اوعى تخلي في يوم من الايام الشيطان يضحك عليك ويقول لك ان المعصية ممكن يكون لها طعم حلو. قال تعالى الشيطان سول
تلاتة وايه؟ وايه؟ يعني ايه وملى لهن؟ اطال له في الامل وايه علاقة طول الامل بالانتكاس؟ ايه علاقة ان ان طول الامل اولا طول الامل ان انت لسة قدامك الحياة طويلة انت مش هتموت دلوقتي اصلا. ايه علاقة ده والعياذ بالله ان الانسان ينتكس
اكتر حاجة تزين للانسان المعصية طول الامل. انا لسه صغير. انا لسه الحياة طويلة جدا. اكتر حاجة توقع اللسان في الذنب انا هعمله دلوقتي وبعد كده هتوب. اكتر حاجة تخلي الانسان
يبعد عن ربنا سبحانه وتعالى انه ما يتوبش. وهو ما تابش اصل بكرة ابقى اتوب. في رمضان هاتوب. بعد العمرة هاتوب لما اتجوز هاتوب هو طول الامل دايما عامل كده. طول الامل دايما بيشجع على المعصية. طول الامل دايما بيخلي انسان بعيد عن الطاعة. واملى له
ادى لهم الفرصة. بسم الله الرحمن الرحيم. يوم يقول المنافقون والمنافقات للذين امنوا انظرونا نقتبس من نوركم قيل ارجعوا وراءكم فالتمسوا نورا فضرب بينهم بسور له باب. باطنه فيه الرحمة وظاهره من قبله العذاب. ينادونهم الم نكن معكم
قالوا بلى ولكنكم فتنتم انفسكم. وتربصتم ورتبتم وغرتكم الاماني حتى فجاء امر الله ولكنكم فتنتم انفسكم عرضتموها للفتن وللمعصية. وتربصتم يعني ايه تربصتم قعدتوا تقولوا نستنى شوية بكرة نجوم. نستنى شوية بكرة نحافظ على الصلاة. نستنى شوية الوقت
دلوقتي مش وقت هداية. نستنى شوية بعد بعد العمل دهو نبقى ان شاء الله نروح نتوب. وتربصت وتربصت فضلتم مستنيين اشتم ضحك عليكم لما قعد يسوي لكم ويطول لكم في الامد. ربنا سبحانه وتعالى بيقول الم يأن للذين امنوا
ان تخشع قلوبهم لذكر الله وما نزل من الحق. ولا يكونوا كالذين اوتوا الكتاب من قبلوا فطال عليهم الايه؟ الامد فايه خد بالك بقى طالع لهم الامد طالع لهم الامد حصل حاجتين. فقست قلوبهم اتنين وكثير منهم فاسقون. وقعوا في معاصي
كتير قوي وقعوا في معاصي كتير قوي. ليه؟ لطول الامل ده. مشترك في في اسرة من الاسر اللي في الجامعة اسرة مختلطة او في جمعية خيرية والجمعية مختلطة وبيهزر مع البنات وبيضحك مع البنات وبيسافر مع البنات آآ سفر طويل ما فيش محارم والاولاد
مع البنات عادي والاسرة بتاعة الجامعة عملت عملت الايفينت الاخير بتاع حفلة التخرج آآ خدت الاولاد والبنات في اتوبيس واحد وطلعوا على راس البر في قرية هناك وبقى رقص ودي جي واغاني والبنات بترقص والاولاد بيرقصوا. اصل دي الفرحة بتاعتي بتاعة اخر سنة. لا يا ابني
ممكن تموت يوميها. ممكن تموت في اللحظة دي. فلو موت تقابل ربنا ازاي؟ في طول لك الامل ويقول لك من بعد الحفلة نبقى بقى كويسين ان شاء الله. يا رب سدد. يا رب سدد
سول لهم واملى لهم. بعد كده ربنا سبحانه وتعالى قال لنا ذلك بانهم قالوا للذين كرهوا ما نزل الله سنطيعكم في بعض انفسهم. وده اللي احنا اتكلمنا عليه الدرس اللي فات. ان من اعظم اسباب الانتكاسات
للانسان عايش فيها. على قدر ما الانسان بيضع نفسه في بيئة صالحة بيئة مؤمنة مع شباب كويس بيسرق من طباعه فيكون من افاضل الناس عند الله عز وجل. ما شاء الله. اتعرف على مجموعة من الشباب اللي بيعملوا دايما خير. ما شاء الله حب الخير بقى في دمه. قعد معهم اربع سنين
بتوع الجامعة لما رجع بلده بعد الاربع سنين اللي قضاهم في المنصورة بقى ما شاء الله شعلة نار كده ما شاء الله لا قوة الا بالله في العمل الصالح اه ابو تريكة كنت لسه بسمع فيديو كده حد باعت لي فيديو كده
وهم بيحللوا بداية كأس الامم الافريقية. فجايبين حد بيحلل ان المباريات دي بتعمل ضغط على اللعيبة ضغط كبير جدا ضغت نفسي الجمهور الكبير بيعمل ضغط نفسي وعصبي على اللعيبة فهو بيقول له طب يا كابتن فلان انتم كنتم بتتخلصوا من
من الضغط ده ازاي ايام ما كنتم بتاخدوا البطولات! فقام قايل له ربنا يا رب يحفزه ويبارك فيه محمد ابو تريكة احنا كده في الدقيقة اتنين وعشرين من الدرس ولا لسه؟ فقال
الكابتن محمد ابو تريكة كان شايل عني كل ده. فقال له شايل عنك ازاي؟ قال ما شاء الله كان بيقعد مع اللعيبة يعمل لهم جلسات قرآن. ويقعد مع اللعيبة يقولوا
اذكار مع بعض ويقعد مع اللعيبة ويقرأوا قرآن مع بعض. ويقعد مع اللعيبة يشرح لهم ايات قرآن مع بعض. ويقعد مع اللعيبة يقعد يذكرهم بالله مع بعض ويخطب بهم ويصلي بهم ويقعدوا مع بعض يعملوا اعمال خير. علشان كده المنتخب ده بتاع زمان كسب منتخب الايه
اصل هو فيه واحد كويس وسطهم غير الكل. انا بقول الكلام ده علشان اقول لكم دايما ان ده حتى بين الناس اللي بعيد عن ربنا لو وسطهم حد قريب من ربنا بياخد بايدين الكل لطاعة ربنا سبحانه وتعالى. بلدك محتاجاك
انك تكون انت الانموذج ده اللي ياخد بايد الناس كلها وطاعة ربنا سبحانه وتعالى. الشباب اللي معك في الاوضة بتاعة المدينة الجامعية محتاجينك ان انت تكون النموزج ده اللي يغير الناس كلها ربنا سبحانه وتعالى. حصل موقف من ميت كم يوم علشان اقول لك اوعى في يوم من الايام تقول اللي قدامي
انت وحش فانا مش هأثر فيه لا انت ممكن تأثر فيه. كنت انا والشباب بنلعب كرة في الملعب ودخل الناس اللي حاجزين بعدنا قعدوا فاحنا فوجئنا ان حد من الشباب جاي بيقول لي يا شيخ بص كده على شمالك فبص لقيت الشباب اللي قاعدين اللي جايين يلعبوا بعدنا بيلفوا حشيش وبيشربوا خلاص بقى في قلب الملعب
داعي للفساد او فسقوا مجرمين ومش عارف ايه سهل تقول الكلام ده. ولكن انا مش عايز اكون انا الشخص ده انا عايز اكون انا اللي بعمل لكل حد حواليا بقية ايمان صالحة. خلصنا لعب واحنا ماشيين رحت قعدت جنبهم فاول ما شافوني قاموا ايه
السيجارة وقاموا عاملين عليها كده. قلت من البداية دي اول علامة من علامات الخير اللي جوة الشباب دول. انه مش عايز يجهر بالايه؟ بالمعصية والدنيا. قلت كويس وانا في نفس الوقت وانا قاعد معه ما كلمتوش تماما لا على حشيش ولا مخدرات ولا اي شيء. ولكن قعدت اقول له انا
ان وقتكم بس كانوا شابين تلات دقايق وامشوا. قالوا لي اتفضل. فكان طول ما عن قول الله سبحانه وتعالى يوم تجد كل نفس ما عملت من خير محسن وما عملت من سوء تود لو ان بينه وبينه امدا بعيدا. ما تتكلمش في الحشيش طالما هو اصلا اتكسف منك يبقى ما ينفعش ان انت ايه يعني
خلاص ما هو كده كده عارف ان احنا مش على الشيش فنطلعها قدامه. لأ. طالما هو اتكسف انت كانك ما شفتش حاجة. وتقعد معهم تكلمهم مع يوم القيامة. وعن قول الله
ما عملوا حظر. والانسان لو عمل خير فرحته قد ايه وهو واقف قدام ربنا. ولو عمل شر برضه هيبقى حزنه قد ايه وهو واقف من قدامه ربنا سبحانه وتعالى كلمتين وانا انا اسف خدت من وقتكم جزاكم الله خيرا سلام عليكم. واحنا بنلف يرمي السيجارة وانت شايفه بعينيك يرمي السيجارة ويدوس عليها في رجله
ده فيه خير ولا لأ؟ فيه شباب كتير واسمعوها مني. اسمعوها مني في شباب كتير اوي انحرف مش علشان المعصية. انحرف غصب عنه. لزروف هو واقع فيها. طبعا احنا ما بنقولش ان الظروف تكون سبب الانحراف
ولكن انا بشخص لك واقع. هو انحرف لان الظروف ضاغطة عليه. عنده مشاكل كتير جدا جدا جدا فبيشرب هو ظنه كده. ده ده تفكيره ان لما يشرب السيجارة دي هتنسيه كل حاجة. انه مضغوط عليه قوي. والله العظيم لو انت اللي كنت في ضهره وكلمتين
ربنا سبحانه وتعالى كل حاجة بتتغير. ربنا بيقول لنا ان الناس دي السبب الاساسي من اسباب انتكاسها ان هم قربوا من الذين كرهوا ما نزل الله ان هم قربوا والعياذ بالله من البيئة الفاسدة. فكانت النتيجة انحرفوا. علشان كده بقول لكم دايما زي ما الانسان ازا قعد مع ناس مش كويسة
وهو انسان كويس ممكن يغير فيهم في كتير من الاوقات البيئة اللي انت حاطط نفسك فيها نعكس بقى الكلام ممكن هي اللي تغير فيك وتأثر فيك. فعلشان كده دايما بقول لك
اختار البيئة اللي انت تقرب منها. قال الله عز وجل في سورة ال عمران اذ هم الطائفتان منكم ان تفشلوا. والله سيدنا جابر بيقول ان الايات دي نزلت فينا احنا. احنا خارجين مع النبي صلى الله عليه وسلم لغزوة احد كان عدد الجيش الف واحد. عبدالله بن ابي
كانت الكتيبة بتاعته بتاعة المنافقين قريبة جدا منا بنو سلم. القبيلة دي الكتيبة دي جنب الكتيبة بتاعتنا على طول. فاحنا قاعدين بقى نسمع للكتيبة في بديل في هم عمالين يقولوا ايه؟ لو نعلم قتالا لاتبعناكم. فضلوا يقولوا الكلام ده لحد ما الكلام ده بدأ يدخل جوة قلوبنا. قاموا راجعين الكتيبة دي قامت راجعة
احنا كمان همنا ان احنا ايه نرجع معهم. لولا ان الله ايه ها ثبتهم. اذ همت طائفتان منكم ان تفشلوا. والله الحمد لله ان ربنا ثبتنا. ده دلالة ان الصحابي كان ممكن في يوم من الايام البيئة تأثر فيها. اقول لك اعجب من كده
بل ممكن في بعض الاوقات اطهر الناس قلبا. لولا تثبيت الله قال الله في كتابه في شأن نبيه ولولا ان ثبت ها لقد كدت ها تركنوا اليهم الاية دي ربنا وضعها ربنا عصم النبي صلى الله عليه وسلم. بس ربنا وضعها لنا عشان يقول لنا
ما تأمنوش على نفسكم وسط البيئة الفاسدة التي كادت لولا تثبيت الله تجعل النبي صلى الله عليه وسلم يركن لها. صلى الله عليه وسلم خدت بالك؟ ده تحذير عشان يقول ايه خدوا بالكم. قال الله عز وجل في سورة تبوك عشان يقول لنا ان الكلام الكتير اللي حوالينا
يأثر فينا لان البيئة مش كويسة. قال الله عز وجل ويذكر نعمه على المؤمنين. سورة في سورة التوبة وقيلت مع القاعدين شأن المنافقين لو خرجوا فيكم ما زادوكم الا ها؟ تخبطا ولاوضعوا خلالكم يبغونكم الفتنة
اوفيكم لو خرجوا وسطكم كانوا هيفضلوا يقولوا الكلام يخلوكوا ترجعوا. ما تكملوش المشوار مع النبي صلى الله عليه وسلم. فكان من فضل ربنا عليكم ان انه بعد الناس دي وقعدها علشان لما تطلعوا ما يبقاش فيه اي عنصر من العناصر لتؤثر عليه. لذا قال الله سبحانه وتعالى ذلك بانهم
قالوا للذين كرهوا ما نزل الله سنطيعكم في بعض الامر. خدنا اول حاجة الشيطان اتنين سول لهم تلاتة املى لهم اربعة انا مش هتكلم فيها كتير انا اتكلمت فيها الدرس اللي فات. خمسة والله يعلم وده العنصر الخامس
العنصر الخامس من الاسباب اللي بتؤدي دايما للانتكاس. حن مع ربنا في وقت السر مش كويس وخد بالك انا لما بقول حالنا مع ربنا في وقت السر مش كويس ليس معناها ان انت في وقت السر بتتجرأ على الكبائر. لأ
انا بتكلم دايما على الشباب اللي في وقت السر دايما ممكن في وقت السر وهو عمال صغائر عمالة تجري تجري ورا بعضها. بمعنى ايه انا نايم على السرير فتحت مسلا فيديو على الفيس. طبعا انت لما فتحت الفيديو عندك بتكون النتيجة اول ما بتفتح على الفيديو
نفسه ايه اللي بيحصل ها بيفتح تحته قايمة فيديوهات. وتفضل انت بصابعك كده ترفع ترفع ترفع تشوف فيديو فيه عور. فتحت ترفع تشوف فيديو فيه عورة اشد. دخلت فيديو تاني عن مش عارف صفحة بقت مشهورة قوي ومنتشرة قوي والعياذ بالله عن شاب في امريكا بيسأل البنات اسئلة مش كويسة في امريكا
افتح يا عم شف هم بيقولوا ايه والوضع ايه اعوذ بالله العيال دي بتعمل مع الصيام من بدري كده وتشوف وترفع فيديو خامس وسادس وسابع وبعد كده لحد هنا انت كنت كويس جدا قفلت ونمت. انت كنت كده قفلت ونمت
انا ما بتكلمش على اللي دخل بقى على والعياذ بالله الحاجات مش كويسة. انا بتكلم على اللي دخل على الحاجات اللي هي ايه؟ مش كويسة برضو. ماشي هي درجة. اليس هذا هو حالي؟ لا انتم انتم احسن مني كتير. مش ده حالي انا؟ ده حالي. انا قاعد عمال
الفيديوهات فيديوهات فيديوهات فيديوهات طب انا بعد كده اصلا انا انا الاول كنت لما بشوف صورة زي كده اعوز بالله واغطي بسرعة واقفل انا دلوقتي بعمل ايه ها البنات بقى آآ سبحان الله يا اخي! سبحان الله! انت كولد تلاقي الحاجات دي تتفتح لك. انما البنت بقى ايه اللي يتفتح لها
ولد بيقول للبت كلام حلو. جزء من مسلسل كده اللي البطل بيجري على البطلة وحضنها بيتعرض لها بقى حتة تانية بقى ايه ان واحدة واحد غدر بها وضحك عليها ومش عارف ايه وشعوري الالم ان واحدة عمالة تتكلم
عن الحياة بتاعتها وهي بتحبه. تلاقي سبحان الله! ده بيزهر لك وده بيزهر لها. هي تبدأ تقلب وتشوف بقى ايه مشهد هنا حلو في المسلسل وهنا مشهد حلو من فيلم وهنا مشهد حلو مش عارف ايه. بعد اما كانت زمان اصلا مقاطعة الكلام ده خلاص اصلا ما بتتفرجش على الكلام ده اصلا. من زمان ساعة بفضل الله لما ربنا من علينا ما عدش بيشوف ده
لا ده دلوقتي بدأ ايه بدأ الحاجز اللي بينها وبين الحاجات الغلط دي تتكسر. الحواجز دي تتكسر. فديت تشوف المقطع ده ولما ييجي بقى عند اللقطة الاخيرة اللي فيها بقى الايه مش عارف ايه. تقوم مغمضة عينيها. وتقوم عاملة كده. واخد بالك؟ بدأت تتكسر. بعد
شوية آآ اقوى مشهد من مسلسل مش عارف ايه. بعد شوية طب وبعد ما شافت اقوى مشهد من المسلسل ده اللي كان فيه البطل بيحب قامت داخلة على المسلسل بدأت تتفرج. ومن هنا يبدأ الشيطان من خلال السرائر دي اللي في البداية
اقنعنا ان هي عادية يوصلنا والعياذ بالله للمصائب الكبيرة جدا. ومن هنا تيجي مرحلة الانتكاس البدائية خالص اللي هي انتكاسة الباطن دون الظاهر. يعني ايه انتكاسة الباطن دون الظاهر؟ هي لبسة لسه بنقابها او لسه بخمارها او
لبسها ما شاء الله جميل جدا. موفق للشرع. بس قلبها من جوة اصلا. لا بعيد خالص. خالص خالص. وهو لسه مش والله لحية مزينة وجهه وما شاء الله لسة قدام الناس كويس جدا. بس هو من جوة ضايع اصلا. وبعد كده بعد المرحلة دي
بعد المرحلة دي الشيطان ياخدنا من المرحلة دي لمرحلة تانية. هي مرحلة بقى الشعور باليأس والاحباط. والشعور بالنفاق ان انت منافق. انت قدام ناس حاجة وفي السر حاجة تانية خالص. ويقول لك النفاق ده والمنافقين في الدرك الاسفل من نار ومش عارف ايه. وينقلك بعد كده من مرحلة اليأس
ان انت انسان منافق الى مرحلة انك يا تعيش صح يا تعيش غلط انت مش قادر تعيش صح فتعيش غلط فخلاص بقى نعيش غلط ونعمل اللي احنا عايزينه تحول الانتكاس بعد ما كان انتكاس داخلي الى انتكاس ايه؟ كلي. شفت الشيطان بيعمل ايه؟ علشان كده النبي صلى الله عليه وسلم
قال لنا في كتير من الاوقات ان السرائر دايما هي من اعظم اسباب الانتكاسات. رحمة الله على ابن القيم رحمه الله حين قال والكلمة دي يعني الشباب كتير جدا على الانترنت بينسبوها لابن القيم. هي انا بحس في كل كتب ابن القيم. لم اجد هذه الكلمة لابن القيم. ولكن الكلمة صحيحة. يعني
كلمة صحيحة ومعناها صحيح. آآ الذنوب والخلوات هي اصول الايه؟ الانتكاسات. ذنوب الخلوات هي اصول الانتكاسات. هو فعلا الكلام صحيح. هي الكلام مش لابن القيم خالص. ولكن الكلمة معناها صحيح. ان فعلا التلات مرات
واحد دول اوعوا تنسوهم يا اخوانا اوعوا تنسوهم. المرحلة اللي هي المقدمة خالص المقدمة خالص انت انسان صالح داخليا وخارجيا. تيجي المرحلة التانية هو ان الشيطان يلعب معك في وقت سرك على مش على الكبائر على الصغائر خالص. الصغائر دي لفترة معينة تسلمك للكبائر. دي المرحلة التانية. المرحلة
الحالة التالتة بيشعر فيها الانسان باليأس والاحباط والقنوط لانه عنده نفاق هو بيستشعر كأنه عنده نفاق لان برة الخلاف جوة ينتقل بعد ذلك الانسان للمرحلة الرابعة وهي تحديد الوصاف. تحديد الطريق يدي ده. والعياذ بالله يسلب طريق الانتكاس. وعشان كده اقول لكم
النوايا الخبيثة بتوصل دايما الانتكاسات. افعال المعصية في وقت السر تؤدي دائما الى الانتكاسات. النبي صلى الله عليه وسلم قال في يوم احد يوم غزوة احد لما الصحابة قالوا ما
جزء منا غير فلان. واحد في وسط غزوة احد كده ماسك السيف بتاعه لا يدع شاذة ولفاذة الا تبعها بسيفه ياخدها فقال الصحابة ما اجزأ منا غير فلان؟ فقال النبي صلى الله عليه وسلم هو من اهل النار
فتبعه رجل فبين هو يقاتل الناس اذ اصيب بجراحه. اذ اصيب بايه؟ ها؟ بجراحة. فوضع لم يتحمل المها فوضع نصل سيفه في الارض. وذبابه بين ثدييه فاتكأ عليه فقتل نفسه. فجاء رجل وقال اشهد انك رسول الله حق
اللي كان بيتبع الراجل ده. فقال يا رسول الله الرجل الذي قلت انه من اهل النار يا رسول الله فعل كذا وكذا وكذا قال النبي صلى الله عليه وسلم ان الرجل ليعمل بعمل اهل الجنة فيما يبدو للناس. يبقى هو قدام الناس كويس
معنى الكلام ده بمفهوم المخالفة ان هو بعيد عن الناس وضعه ايه؟ وضعه ايه؟ وحش فيما يبدو للناس وهو من اهل النار. وان الرجل ليعمل بعمل اهل النار فيم ها يبدو للناس
ومن اهل الايه؟ الجنة. عمل كبيرة قدام الناس. والكلام ده انا بوجهه لصاحبنا اللي كنت بتكلم عليه في اول الدرس. عمل كبيرة قدام الناس. وكل طبعا عمال يقطع فيه دلوقتي. وما ينفعش ابدا يكون ده منهجنا. لا تكونوا عونا للشيطان على اخيكم. ولكن نقول
ممكن تكون فيما يبدو للناس عملت ذنوب كتيرة جدا. والناس بدأت تبعت مش عارف ده عمل كزا وعمل كزا وعمل كزا. انا بيقول لك اهو نصيحة لوجه الله والله. رح دلوقتي بينك وبين ربنا. اصلح اللي بينك وبين ربنا سبحانه وتعالى. فلربما تسقط من اعلى
بين الناس ولكن تعظم جدا عند الله عز وجل اذا تبت حسنة توبتك الان. صح؟ يبقى اذا هنا النبي صلى الله عليه وسلم علق مصير الانسان على وقت سره على الحاجات التي لا تبدو للناس. ده من اهل الجنة قدام الناس ولكن في
السر مش كويس فما من اهل النار وده قدام الناس وحش. من اهل النار ولكن في سره كويس فبقى من اهل الجنة. علشان كده بقول لك ابن حياتك دايما على
عايز توزن نفسك فعلا بص دايما نفسك لوقتك لنفسك في وقت السر بينهم ان ازاي بتفرق كتير جدا جدا جدا ماشي يا اخوانا نرجع تاني الايات بتاعتنا الجميلة قال الله سبحانه وتعالى والله يعلم اصرارهم دي كانت رقم خمسة فكيف
فاذا توفتهم الملائكة يضربون وجوههم وادبارهم. معناه ايه يا اخواننا؟ الاية دي موقعها ايه هنا عذاب موت. نتيجة الايات اللي قبلها يلا يلا اتكلم اتكلم انا عايزك تتكلم. خالص. لحظة الموت
فتنة المحيا والممات. ها؟ قولوا يا اخوانا قول قول ما تتكسفش حتى لو غلط بنتعلم مش مشكلة قل لحظة خروج الروح ايوة علاقة ده ايه بالايات. ارتدوا ليه؟ هذه الاية
في هذه الاية كما قال اهل التفسير انما وزعت في هذه الاية دلالة على ان اغلب الناس اغلب الناس الذين وقعوا في المعصية وارتدوا بعد داودا ما تذكروا هذه اللحظات. كانوا ناسيين الاخرة. ناسيين ان في عقوبة على ما يفعل. على ما يفعلوا
اه اه احد الاطباء النفسيين الامريكان اسمه جون سي مش فاكر الاسم عمل كتاب من اروع الكتب اللي انا بنصحكم انهم ان انتم تقرأوها. الكتاب ده عمله في خمسة وتلاتين سنة. والبنت تجول
ادى له مية وعشرين مليون دولار علشان يعمل الكتاب ده. الكتاب سماه قواعد التغيير الخمسة. قواعد التغيير الخمسة. وده ان شاء انا لخصت الكتاب بفضل الله سبحانه وتعالى. وده هيبقى ان شاء الله الدرس بعد الجاي. درس جاي اجازة ان شاء الله عشان انام الساعة على سفر. الدرس اللي بعد الجاي ازاي بقى نتجنب
انتكاس والدرس كله من الكتاب ده اللي هو اصلا قرآن وسنة برضه. هو عمل البحس ده في خمسة وتلاتين سنة على اكتر من سبعين او تمانين الف مواطن امريكي عندهم عادات خبيثة عايزين يغيروها. وخلص بعد الخمسة وتلاتين سنة لكتابة الكتاب ده
كتاب من اروع الكتب فيه نسخة منه بي دي اف على الانترنت جميل جدا لو تبصوا عليه. ارجع تاني بيقول ان اول سبب من الاسباب اللي تؤدي الانسان الى الوقوع في عادة مذمومة او عادة خبيثة اللي احنا نسميها بقى ذنب او معصية. قال هو عدم معرفة الانسان بكثرة
عواقب السيئة المترتبة على هذا على هذه العدد. اللي عمره ما فكر في العواقب اللي ممكن يصاب بها بسبب الذنب ده. العيشة لسه ما اتبنتش. لسه؟ ان شاء الله. اللهم بارك يا رب. اللهم بارك. علشان كده كان بيقول ان اول خطوة من
خطوات التغيير كان بيقول هي خطوة التأمل اللي تستشعر فيها عواقب العادة اللي انت عليها دلوقتي. يعني هضرب لكم مثلا مثال النهاردة انا لو عايز حد من الشباب يبطل التدخين. بعمل ايه؟ انا جبت له التجربة اللي كانوا عملوها اللي هي الازازة. وحطوا فيها
جاره بدأوا يسحبوا منها الهوا فبدأ الدخان كله وحاطين جوة الازازة دي قطن وبدأوا يسحبوا الهوا من الازازة فكل الدخان اللي طالع من السيجارة داخل جوة فين؟ جوة الازازة في القطن اللي كان ابيض ناصع كده تحول لايه ها سواد وقام قايل له دي الرئة بتاعتك. ده اللي بيعمله او اجيب له بقى
صورة لرئة والعياذ بالله مريضة بسرطان ورئة سليمة واقول له دول الرئتين لواحد مدخن وواحد مش مدخن. فلما شوف دابا يعني يرجع. هو ده بالضبط الذي جعل وضع الله سبحانه وتعالى بسبب الاية ها هنا
ان الانسان منا دايما يفكر في عواقب الانتكاس. طيب انت قلعت حجابك ومشيتي في الشارع من غير حجابك. انت عارفة بكرة ايه اللي يحصل؟ عارفة بكرة العقوبة اللي ممكن تنزل ولا مش عارفة. انا النهاردة خنت الله سبحانه وتعالى في السر. انت عارف بكرة ايه اللي يحصل
انت النهاردة سبحان الله واحد بيقول لي والله يا شيخ انا انا رايح مشوار معين. والمشوار ده انا محتاج فيه توفيق ربنا قوي. قال لي والله انا قدرك بدون قصد كده وقعت الذنب يقول لي طول ما انا ماشي في الطريق عارف ان هتحصل حاجة. يقول لي والله طول ما انا ماشي في الطريق عارف ان
تحصل حاجة. لحد ما في لحظة لقيت بوم انا اخر حاجة افتكرتها بام دي. وما افوتش الا بعدها باربع خمس تيام. ان في عربية جت شالتني من على الطريق اصلا
العربية بتاعتي اتقلبت وواقعة في مش عارف ايه وحصل له ايه. يقول لي سبحان الله انا اول ما فقت ولقيت نفسي المستشفى ضحكت عارف الضحكة بتاعتنا لما بنتخبط بعد ذنب انك تقف كده مش ضحكة فرح على فكرة. انا والله عارف
انا عارف ده حصل ايه. فالله عز وجل يوضح لنا الان ده. خلي المذنب دي وهذه من حكمة الله سبحانه وتعالى ان قال لك الاية دي ما قالكش عقوبات الدنيا تماما. ولكن اتكلم معك عن عقوبات الاخرى. الاخرة وهي كأن الله عز وجل يقول عايز تعمل معصية
الدنيا عشان تتمتع بيه في الدنيا تمتع بها في الدنيا كيفما شئت. ولكن شف السؤال وانتم عارفين دايما ان السؤال بيخلي الدماغ دايما تشتغل شف في الاية بدايتها ايه ربنا سبحانه وتعالى بيقول فكيف كيف اول ما الانسان منا يسمع السؤال ايه اللي يحصل؟ ها؟ ايه
ينتبه. عشان كده بيقولوا ان من من الوسائل المهمة جدا في التعليم انك تطرح سؤال. اللي انا عملته معكم النهاردة. انتم خد بالكم انتم هتسمعوا الايات وهسألكم الايات بتتكلم عن ايه. فتلاقي سبحان الله الكل كان قاعد ايه ها؟ منتبه. فتخيل بقى هنا ان ربنا سبحانه
هل يستخدم هذا الاسلوب التربوي؟ فيقول لنا ايه؟ فكيف اذا توفتهم الملائكة ها؟ يضربون ايه؟ ها؟ وجوههم. يعني ايه يظلمون وجوههم للوجه. اصل اكتر حاجة مش تألم بدني تألم نفسي والضرب على الايه؟ على الوجه
لذا حرمه الله عز وجل اصلا حرم علينا ان احنا نضرب الوجه حتى لو بين الشك ما تقربش من الوش. اهانة مليكة بتهينهم الضرب هنا الان ضرب اهانة. وايلام يضربون وجوههم وايه؟ ها؟ وادبارهم
هي الكلمة دي احنا سمعناها النهاردة سمعناها النهاردة؟ سمعناه مرتين ركز في القرآن بالله عليك. سمعناها مرتين. المرة اللي معنا دلوقتي ان الملايكة بتضربهم على ادبارهم على ظهورهم ليه؟ ان الذين ارتدوا على العقوبة من جنس العمل
كما انه ارتد عن ربه هذا الظهر طريق ربنا سبحانه وتعالى اهو يقبل بوجهه على عبده اذا قام الى الصلاة. انت جاي لربنا وجهك جاي من اخر المسجد بوجهك على الله فكانت النتيجة ان ربنا ايه اقبل بوجهه عليك. ومن اتاني يمشي ها
انما تدي ضهرك لربنا غلط. غلط. غلط. فربنا بيقول فكيف على طول الناس تنتبه اذا ووفاكم الملائكة يبقى وفاة موت. قلبك يتقبض يضربون وجوههم اهانة وادبارهم من جنس ادبارهم عن الله. يضربون وجوههم
وايه وادبارهم وسبحان الله! فهنا الاية دي محلها ان ربنا يقول لك اوعى في يوم من الايام تدبر. انت ممكن تعيش في الدنيا متمتع بالمعصية. بس هتعمل ايه في الوقت دون؟ احد الممثلين
كانوا مستضيفينه قبل ما يموت فبيكلموه عن الممثلين والمعصية اللي بتتعمل والكلام ده فقال انا عشت وسطهم فكان الواحد منهم بعد ما يعصي ربنا كتير جدا يطلع مسلا الساحل يطلع مش عارف ايه هو عايز يشم هوا نضيف
لا لا هو بيهرب من المعصية. فكان بيقول ازا كنت انت بتهرب عشان تشم هوا نضيف في الدنيا طب ما بتخش قبرك مين هيفتح لك شباك يجيب لك هوا نضيف. هوا
فكيف اذا توفتهم الملائكة؟ عش في الدنيا بالمعصية واتمتع زي ما انت عايز. بس السؤال لما تقابل ربنا عند الموت هتعمل ايه وبعد كده سبحان الله الانسان منا ممكن يتبادر برضه لذهنه. طب الناس دي ليه ربنا عذبها؟ فالله سبحانه
وتعالى يقول ذلك بانهم اتبعوا ما اسخط الله وكذبوا كرهوا. وانا بقى ده اللي احنا هنتكلم فيه بعد الاذان ان شاء الله. بسم الله والحمد لله والصلاة والسلام رسول الله صلى الله عليه وسلم وبعد. السبب اللي ربنا ذكره في هذه الاية
هو تفريط الانسان في الطاعة. عارفين يا اخواننا؟ آآ كنت مودي الاولاد الاستاد من ميت كم يوم عشان ينزلوا حمام السباحة وحمام السباحة هناك اتنين متر عمقه اتنين متر الحمام كله
وانا واقف شائف اثنين صحابي. آآ واحد منهم الظاهر عليه بيعرف يعوم كويس؟ والثاني يعني ايه؟ على قده كده البورد بتاعه عارفين البورد؟ اه اللي هو يعني اه حاجة اسفنج كده بيمسك فيها لما بيجي يتعلم السباحة
ماسك فيها كده فصاحبه بقى عمال يشد ويخبطه ومش عارف ايه ومرة واحدة ومرة واحدة البرد بعد عنه هو الشاب مسلا اربعتاشر سنة تلتاشر سنة اول ما البردو بعد عنه هو بدأ ايه؟ ها؟ اه ينزل ويطلع بقى خلاص
كانت بص حياته كلها في اللحظة دي ان ايده توصل لايه ها والله يا اخوانا انا بقيت شايف المنزر يطلع وينزل عينه مش على اي حاجة عينه فين ؟ انه عايز يوصل لبورد بيعمل ايديه كده عايز يوصل له هو بعيد عنه شوية بعيد عنه شوية
لحد ما المنقذ نزل بسرعة وخده وطلعها. انا وانت في الحياة كده بالزبط ممكن يكون لي صاحب بيهزر معه الهزار ده بيغرقني. والله والله والله والله. اول ما ده بدأ يغرق التاني بعد عنه
الحاجة التانية انا محتاج البورد ده. انا محتاج فعلا سبحان الملك! يعني سبحان الملك! البرد ده في حياتنا او في حياة الشاب ده هو الحياة كلها انا من غير البرج ده انا هموت. اهو ده بالزبط يا اخواننا حالنا كلنا مع طاعة ربنا. البرد ده هو
والطاعة. الحياة اللي احنا عايشينها الان والله يا اخوانا بكل ما فيها حياة تغرق. حياة تغرق تمشي في الشارع تبص لمنظر البنات اقسم بالله مهما كان ايمانك ودينك تغرقك. تروح الجامعة حياة تغرق
فرح حد صاحبك في حاجة تغرق. الحاجة الوحيدة اللي ممكن دلوقتي لو مسكنا فيها كدهو نعدي طاعة ربنا عز وجل زي البرج للشاب ده بالزبط. انا بحاول دايما اضرب امثلة عايشينها كلنا علشان المسل ده ما يتنساش. انا كلامي هيتنسى. يعني
الكلام اللي هقوله في الدرس هيتنسب. بس المسل مش هيتنسى ابدا. المسل ده مش هيتنسى ابدا. احنا حياتنا دوامة. حياتنا دي دوامة. اللي بيخشها تفضل تلف فيه كدهو لحد ما تموته
الحاجة الوحيدة اللي ممكن تخرجك دلوقتي الطاعة. والسر ده اللي ربنا قال لنا عليه ان اعظم سبب من اسباب الثبات على الدين انك تمسك في اي طاعة بايدك وسنانك ما تسألش واجب ولا سنة. امسك في اي طاعة بايدك وسنانك لان هي دي الحياة. النجاة دي هنا هنا اهو
والله يا اخوانا النجاة هنا. احد اخواننا بيقول لي سبحان الله هو زابط دفاع مدني وكان هو تخصص اللي هو الحاجات المتعلقة بالمسطحات المائية والانهار لو حد غرق يجيبوه من تحت والكلام ده. فبيقول لي والله العزيم يا شيخ احنا في بعض الاوقات بنشوف حاجات بتبقى غريبة جدا. اقول له زي ايه مسلا
يقول لي اللي بيغرق ده بيبقى عايز يمسك في اي حاجة. يقول لي وانا شفت بعيني مثل الغريب بيتعلق في ايه؟ هي القشاية دي اصلا ممكن تنجيه. ولكن هو بيدور على اي حاجة تنجيه. بيقول لي انا بشوفهم تحت. اللي ماسك ورقة. اللي ماسك حاجة ماسك فيها جامد. وكانه كان بيستشعر
لان هي دي اللي فيها الايه اللي ممكن تخليه يقب شوية. دوامة الحياة اكتر حاجة تثبتك على طاعة وربنا وتنجيك من الدوامة دي البرد بقى زي صاحبنا اللي كان بيغرق طاعة ربنا عز وجل. وده على فكرة في مجالس القرآن امر واضح كبير جدا. قال الله سبحانه وتعالى
يا ايها الذين امنوا سورة البقرة يا ايها الذين امنوا ادخلوا في السلم ها؟ كافة. يعني ايه ادخلوا في السلم جميع شرائع الاسلام كما قال اهل التفسير. السلم هنا جميع شرائع الاسلام. بص على اي طاعة. صيام اتنين وخميس امسك فيه يا بني بايدك وسنانك
مجلس قرآن امسك فيه بايدك وسنانك. حد بيعمل خير امسك فيه بايدك وسنانك. اي عامل من اعمال الخير امسك فيه بايدك وسنانك ولا تتبعوا خطوات الشيطان انه لكم عدو مبين. بص اللي بعدها على طول بقى. كلامنا اهو. فان فان زللتم
من بعد ما جائتكم البينات فاعلموا ان الله عزيز حكيم. ايه علاقة فان زلتم بيدخلوا في السلم كافة؟ ادخلوا في السلم كافة ففيها الثبات وما دخلناش في السلم في السلم كافة وبدأنا بقى نقصر في الطاعات طاعة ورا طاعة طاعة ورا طاعة طاعة ورا طاعة تكون النتيجة فان زللتم
ليه كده؟ بص آآ جروب على الواتس بيبعت حاجة كويسة امسك في ايد ايدك واسنانك. والله يا ابني وانت بتقلب في في الكلام عندك كده على الفيس عندك لقيت حد عامل مقطع قرآن مؤثر امسك في ايدك وسنانك واسمعه. حد قال لك ده في درس؟ امسك فيه بايدك
ملك ما تسيبهوش. اخت بتقول احنا احنا هنعمل حلقات قرآن علشان الاخوات يحفزوا في الاجازة قرآن. امسكي في في الناس دي بايديك واسنانك لقيت واحد بيقول لك بكرة الخميس احنا بكرة ان شاء الله كلنا صايمين خلاص؟ من بكرة آآ انا صايم ان شاء الله. حد باعت لك بوست مسلا
فضل من قال كذا في ذكر الله عز وجل امسك فيهم ايدك واسطادك ما تسيبش الحاجات دي. لان الحاجات دي بالنسبة لنا هي النجاة. هي الثبات واكتر شيء بيخلي الانسان والعياذ بالله ينتكس انه بعد اربع خمس سنين او ست سنين من التزامه بدأ خلاص بقى يمل من الشيخ فما عدش بيحضر
وبدأ يمل من جو المسجد فما عدشي. وبعدين جو المسجد عاد خنيق كده ما ما عدش فيه حاجة فيها شوية فرفشة. وآآ والاخوة اصلا يعني انت عارف فيبدأ بقى يتنازل عن الطاعة طاعة ورا طاعة طاعة ورا طاعة طاعة ورا طاعة فتكون النتيجة ان التنازل ده كله
يعمل زي صاحبنا اللي بتاعه بعد عنه يقع. يقع. لذا قال الله عز وجل وكرهوا رضوانه صيام بعد ما كان زمان بيصوم اتنين وخميس وتلتاشر واربعتاشر وخمستاشر لا ده اول ما تأزن كان بيصوم يوم ويوم. بدأ
انت عارف بقى الشغل بقى فبدأ يسيب ده. بعد ما كان زمان ما شاء الله والله يا اخوانا اول ما التزم كان يصلي العشاء يطلع يجري على بيته يقفل على نفسه الاوضة ويدب الحداشر ركعة. واسأله يا ابني طب انت بتقفل على نفسك الاوضة ليه؟ قال لي اصل ابويا وامي لو شافوني هيقعدوا التاريخ
علي فانا عايز اصلي وانا نايم ازاي كده الله اكبر. طب فين ده دلوقتي؟ زمان كان يجري من درس لدرس فين ده دلوقتي زمان كان يجري عشان يحفظ القرآن فين ده دلوقتي؟ ده برج النجاة بتاعنا. سب ده وده وده وده وده وده وده
بعد فترة ايه اللي يحصل؟ خلاص. حتى لو الشيخ بيقول حاجة ما بيقولش حاجة جديدة. خذ ثواب المجلس حتى لو الشيخ ما قالش حاجة مفيدة بالنسبة لك كل ده انت سمعته قبل كده. حاول بقدر المستطاع انك ايه تقعد وسط جو الايمان اللي بتحفه الملائكة
حاول بقدر المستطاع تعمل كده. تكون النتيجة ان ربنا سبحانه وتعالى يؤثر فيك. الحاجة التالتة من المواقف صاحبنا وصاحب البرج وبرضو من الاسباب اللي بتوقع دايما. تخيل لو في يوم من الايام المنقز ده مش موجود. ها
كان ايه اللي حصل؟ الله يرحمه صح؟ اهو احنا محتاجين للمنقذ ده في كتير من الاوقات عشان ما نتكلمش المنقز ده اللي دايما بنسميه عناصر التثبيت في اوقات المحن. او اوقات البلاءات
عارف زي مين؟ زي ابو بكر كده يوم ما النبي مات. شفتم الصحابة ايه اللي بيحصل لهم؟ احنا عايزين النموذج ده اللي يكون واقف قصاد الصديق اللي هو قصاد الصحابة يقول لهم بصوا
لا ده ربنا موجود. عايزين العنصر ده زي ابو بكر كده يوم حروب الردة. العنصر المثبت ده عايزين العنصر اللي يقول في الناس ادخلوا عليهم الباب فاذا دخلتموه فانكم غالبون. وعلى الله فتوكلوا ان كنتم مؤمنين. عايزين العنصر ده
عايزين العنصر ده في حياتنا. شباب الشيخ اللي ترتبط به وبتحبه انت عايزه العنصر ده في حياتك قرب منه وروح ما تقومش اسناء الاتصال تعليه ما ردش علي. هو مشغول عنده خمسين الف حاجة. رح له واقعد معه. شوفوا
ويصلي في اي مسجد وروح صل معه. ما يدالكش موعد وتخلع. عنصر الثبات خليك دايما قريب منك. كلنا والله ثم والله ثم والله هنقول لكم على سر كده من الاسرار الدعاة كلهم اللي انتم بتحبوه
لازم كل فترة كده كلهم يتجمعوا ويروحوا يزوروا الشيخ من مشايخه الكبار. ويقعدوا عنده اليوم كله. عارف ليه لان احنا محتاجين عنصر الثبات ده. احنا محتاجينهم والله العظيم محتاجينهم جدا. عنصر
السبات ده اللي ممكن مش لازم يكون شيخ. والله يا اخواننا فيه ناس وسطكم من ابائنا ومن اخواننا هو مش ملتحي اصلا بس هو جواه من الدين والايمان حاجة كبيرة قوي. وسط اخواتنا هناك فيه فيه نوع كده من امهاتنا واخواتنا حد قم على الفطرة
ناس ما شاء الله قربوا من الناس دول. عارفين من اكتر الحاجات اللي ثبتت الامام احمد في في موطن الفتنة مين اتنين اتنين الاولاني اعرابي بسيط والامام احمد شايلينه كده مودينه علشان يتعذب هنا
قال له يا احمد ما هو الا صوت واحد وبعدها ايه؟ هتسافر اصلا. يعني هو صوت واحد وايه وكل حاجة وكل حاجة خلاص انت بقى مش هتحس بحاجة. فاثبت يا احمد فانك اليوم للناس رأس
انت النهاردة للناس راس. لو ثبت الناس كلها تثبت ولو وقعت الناس كلها تقع. خد بالك. شف الكلمة دي اللي ما حد كان فضل فاكرها. التاني مين اللي التاني اسمه ايه؟ اه الحرامي ابو حامد الطرار. فيما فيما اذكر يعني ابي حامد او كنيته مش مزكرة قوي يعني. اللي
قاطع الطريق كل شوية ياخدوه يلبوه علقة محترمة. وضهره ده اتضرب مش عارف كم صوت. يقول له بص انا الضهر ده اتحمل مش عارف كم صوت كل ده عشان المعصية. فانت لازم النهاردة تتحمل علشان ايه؟ آآ في عناصر الثبات في حد كده يبقى يبقى جنبك كده تلاقيه خبطك كلمة يقوي بها قلبك
عناصر الثبات وان من اعظم ما يؤدي الى ثبات القلب هو ان يربط الله على قلبك. نختم بقى بالجزء ده ان انت في كتير من الاوقات ما بتدعيش ربنا بالثبات. يا ابني انت محتاج ان ربنا يربط على قلبك. انت محتاج ان ربنا يربط على قلبك. فخلي
الدعاء بالثبات ده حاجة ملازمة لسانك. النبي كان اكتر حاجة بيدعي بها يا مقلب القلوب ثبت قلبي على دينك. احنا محتاجين دي. ربنا سبحانه وتعالى بيقول في شيء من اصحاب الكهف انهم فتية امنوا بربهم وزدناهم هدى وايه؟ ها؟ هو ربنا ربط على قلبه فخلاص. هو ربنا ربط على قلبه. زي ما ربط على
زي ما ربطت على قلب ام موسى. لولا انت ها ربطنا على قلبها. ربنا ربط على قلبها ثبتها خدت بالك؟ كانت ممكن وهي طالعة تجري كده. قل كلمة يفهم فرعون ان دي ام الولد ده ام آآ سيدنا موسى عليه الصلاة والسلام ام هذا الغلام
فيقتله ولكن ربط الله على قلبه. زي ما ربنا ربط على قلوب الصحابة من بدر. هم عارفين ان اعدائهم اكتر منهم تلات اضعاف. وعارفين ان اعدائهم معهم سلاح اكتر منهم وعارفين ان عداهم معهم كل الامكانيات اللي تؤدي الى النصر. قال الله سبحانه وينزل عليكم من السماء ماء ليطهركم به ويذهب
الشيطان وايه ها؟ ولينبض وليربط على قلوبكم ويثبت به الاقدام. عشان ربنا يربط على قلبك من اعظم الاشياء اللي تثبت على الطريق انك دايما تدعي الدعوة دي يا رب اربط على قلبي كما ربطت على قلوب اصحاب النبي وبدر
على قلبي كما ربطت على قلب اصحاب الكهف واربط على قلبي وثبتني على دينك كما ربطت على قلب ام موسى. ادعي ربنا ادعي ربنا. ادعي ربنا يمحي الحديبية الصحابة في قمة الاهتزاز. فتلاقي ربنا يقول ايه؟ بسم الله الرحمن
الرحيم هو الذي انزل السكينة في قلوب المؤمنين. قاعد قدام النت وخلاص حاسس انك هتقع يا رب. نزل السكينة على قلبي لان السكينة ازا نزلت تطرد الشهوة. تطرد ده. اكمل معها ولا اسيبها؟ يا رب انزل السكينة على قلبي. تنزل السكينة من هنا
تلاقيك بتاخد قرار يا بنتي كل حاجة انتهت. اطلب من ربك سبحانه وتعالى انه يربط على قلبك. انه يثبت قلبك كل الناس اللي ربنا ذكر قصصهم في فيما يتعلق بالثبات القيمة دي كانت على لسانهم اصحاب طالوت اصحاب طالوت قال الذين
يظنون انهم ملاقوا الله. كم من فئة ها قليلة غلبت فئة كثيرة باذن الله والله مع الصابرين ها ولما برزوا لجالوت وجنوده قالوا ربنا افرغ علينا صبرا وايه؟ وثبت اقدامنا. هو ما هو
هو حاسس ان الربط على القلب التثبيت ده حاجة من عند ربنا. فاول حاجة دعاها. وربنا قالها في شأن الربيون. في شأن ربيين. قال تعالى من نبي قاتل معه ربيون كثير. فما وهنوا لما اصابهم في سبيل الله. وما ضعفوا ها وما استكانوا. والله يحب الصابرين وما كان قولهم الا ان
وربنا اغفر لنا ذنوبنا وعارفين ان الذنب هو دايما بيسبب مشاكل اغفر لنا ذنوبنا واسرافنا في امرنا وايه؟ ثبت فاحنا محتاجين مع عنصر السبات الارضي محتاجين اعظم عنصر ثبات سماوي وهو ان يربط الله على قلبه
احنا محتاجين الاتنين دول. كده تقريبا معظم الاسباب اللي بتؤدي للانتكاس. احنا اتكلمنا عنها نضاف لها بس آآ الشخصية الخائفة دائما الخايف دائما ده بينتكس. لشبهة عرضت على الانسان وما عرفش يتعامل معها كويس. بعضها بتكون لتعرض الانسان
خمس اسباب سريعة كده بتكون دايما محيطة بنا ممكن توقعها. ازاي بقى نثبت؟ ان شاء الله في ايدنا ده اللي هناخده ان شاء الله اذا ربنا سبحانه وتعالى احيانا مش الاربع الجايين الاربع اللي بعده. الاربع اللي جايين نسافر ان شاء الله. استأزنكم يعني في مش هيبقى موجود. والاربع اللي بعده ان شاء الله ازا ربنا احيانا نكمل
بقى ازاي اولا نثبت وازاي نغير من نفسنا؟ وزي ما قلت لكم ان هيبقى تلخيص لكتاب قواعد التغيير الخمس ان شاء الله مع نصوص شرعية الوضعية بتاعتها بقى من الكتاب وسنة جزاكم الله خيرا هذا وصلى الله على نبينا محمد وعلى اله وصحبه وسلم